Ismeretlen átok
Az én útaimon
Nem nyílnak virágok,
Sötétség vesz körül,
Csillagot nem látok...
Virágokat tépnek,
Napsugárban élnek
Milyen sokan, mások!...
   Engem megfogott egy
   Ismeretlen átok.

Nem adott az élet
Nyugodalmat, békét,
Feldúlta lelkemnek
Végső menedékét;
Nincs már egy reményem,
Szívemből már régen
Eltüntek az álmok...
   Megfogott, megölt egy
   Ismeretlen átok!
Versek
Ady Endre
Magyar irodalom 1905-től 1919-ig